আইফোন ৬
আইফোন ৬ এবং আইফোন ৬ প্লাস স্মার্টফোন দুইটির ডিজাইন এবং প্রস্তুতকারক অ্যাপল ইনকর্পোরেটেড। ডিভাইস দুইটি আইফোন সিরিজের অন্তর্গত এবং এ দুটি ফোন ঘোষিত হয় সেপ্টেম্বর ৯.২০১৪ ও মুক্তি পায় সেপ্টেম্বর ১৯.২০১৪। আইফোন ৫এস এর সাফল্যের পর আইফোন সিরিজের নতুন এই দুইটি ফোন একসাথে বাজারে আনা হয়। আইফোন ৬ এবং আইফোন ৬ প্লাস এ রয়েছে ৪.৭ ইঞ্চি ও ৫.৫ ইঞ্চির বড় ডিসপ্লে, দ্রুততর প্রসেসর, উন্নত ক্যামেরা, উন্নত এলটিই এবং ওয়াই-ফাই এর সংযোগ। এছাড়াও রয়েছে এনএফসি।